สร้างงานสร้างอาชีพ?! CPALL เตรียมลุยแฟรนไชส์ เปิดร้านกาแฟนอกเซเว่นฯ - FINNOMENA
ซีพีออล์ ลงทุนกว่า 3 หมื่นล้าน รุกตลาดร้านกาแฟ จ่อขยายร้านกาแฟนอกเซเว่นฯ พร้อมแผนขายแฟรนไชส์ จับตลาดแมสทั่วประเทศ เจาะสาขาแม็คโคร-โลตัส-เมกาบางนา-โรงพยาบาล-สนามบิน-สถานศึกษา
21 ก.พ. 2560

ซีพีออล์ ลงทุนกว่า 3 หมื่นล้าน รุกตลาดกาแฟ จ่อขยายร้านกาแฟนอกเซเว่นฯ  พร้อมแผนขายแฟรนไชส์ จับตลาดแมสทั่วประเทศ เจาะสาขาแม็คโคร-โลตัส-เมกาบางนา-โรงพยาบาล-สนามบิน-สถานศึกษา
โดยมีแบรนด์ “เบลลินี เบค แอนด์ บรู บาย ซีพีออลล์” (Belinee′s Bake&Brew) เป็นร้านกาแฟระดับพรีเมี่ยม และแบรนด์ “มวลชน”  เป็นร้านกาแฟสร้างอาชีพ เพื่อสังคมและชุมชน
ปัจจุบันร้านกาแฟมวลชนมีกว่า 120 แห่ง เป้าหมายปีนี้จะเปิด 1,000 สาขา โดยแฟรนไชส์มี 3 แบบ คือ S, M, L ค่าแรกเข้าตั้งแต่ 5.5 หมื่นบาท ถึงกว่า 1 แสนบาท
อีกทั้งต้นปีนี้ได้เริ่มทดลองร้านกาแฟและเบเกอรี่แบรนด์ใหม่ที่มีความพรีเมี่ยมมากขึ้นจับกลุ่มลูกค้าบีบวก ชื่อ “จังเกิ้ล คาเฟ่” (Jungle cafe) สาขาแรกอยู่ที่ทรู ทาวเวอร์ รัชดา และ “อาราบิเทีย คาเฟ่” (Arabitia cafe) สาขาแรกอยู่ที่มหาวิทยาลัยเชียงใหม่ ซึ่งเปิดขายแฟรนไชส์ด้วย
การรุกตลาดกาแฟครั้งนี้ไม่ใช่เป็นแค่การเปิดแบรนด์ใหม่ แต่สะท้อนให้เห็นว่าธุรกิจร้านกาแฟมีแนวโน้มเติบโตดี  โดย ปัจจุบันธุรกิจร้านกาแฟไทยมีมูลค่ากว่า 30,000 ล้านบาท โดยส่วนแบ่งตลาดร้านกาแฟระดับกลางเป็นตลาดใหญ่ 40% และโตต่อเนื่อง เพราะคนไทยบริโภคกาแฟเฉลี่ย 200 แก้วต่อคนต่อปีจึงยังมีโอกาสอีกมาก โดยเฉพาะร้านกาแฟตามปั๊มน้ำมันและต่างจังหวัด
อย่างไรก็ตาม รายได้หลักยังคงมาจากร้านเซเว่นฯ ซึ่งจะครบ 10,000 สาขาในกรกฎาคมนี้ โดยผลประกอบการ “ซีพี ออลล์” ณ ไตรมาส 3/2559 เพิ่มขึ้น 13% ซึ่งหลัก ๆ มาจากการขยายร้านเซเว่นฯ และยอดขายเฉลี่ยของร้านเดิม และการเพิ่มขึ้นของรายได้แม็คโครที่มีการขยายสาขาต่อเนื่องเช่นกัน
ที่มา : http://m.prachachat.net/news_detail.php?newsid=1487563632
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่างๆ ได้ด้วยตัวเอง
แท็ก:
CP All
News Digest
ร้านกาแฟ
แชร์บทความ: